ועדת הכנסת, כנסת 18, פרוטוקול מספר 153, 2011-02-09 10:00

יריב לוין:             שלום ולכולם, אני מתכבד לפתוח את הישיבה.

יריב לוין: על סדר היום - קביעת ועדה לדיון בהצעת חוק שוויון הזדמנויות בעבודה (תיקון – נציגי אוכלוסייה ערבית בוועדה מייעצת), התש"ע-2009 – הצעת חה"כ אחמד טיבי (פ/1762/18).

יריב לוין: חבר הכנסת טיבי, בבקשה.

אחמד טיבי:             אדוני היושב ראש, הצעת החוק הזו התקבלה בתמיכת הממשלה בחודש יוני, שנה שעברה.

אחמד טיבי: הצביעו בעדה 36 ונגד- 1. אני עדיין מחפש מי הוא האחד.

אחמד טיבי: זה היה בתמיכת הממשלה, תמיכת הקואליציה, כולם.

אחמד טיבי: הצעת החוק הזו התקבלה בחודש יוני 2010.

אחמד טיבי: מאז עברו 8 חודשים והיא היתה אמורה להגיע לכאן, לוועדת הכנסת, כדי להכריע לאיזו ועדה להעביר אותה.

אחמד טיבי: ההצעה מדברת על נציג ערבי בנציבות שוויון הזדמנויות במשרד התמ"ת.

אחמד טיבי: על פניו מדובר בהליך רגיל, טריביאלי, שצריך להביא את העניין לוועדת הכנסת כדי להכריע.

אחמד טיבי: דעתו של יושב ראש ועדת הכנסת היתה שונה, באופן פרטי, אבל הוא גם יושב ראש ועדת הכנסת, יש לו סמכויות, וסמכותו איפשרה לו לעכב את ההצעה הזו לוועדה כדי להכריע לאן לנווט אותה.

אחמד טיבי: אני מסתפק בחוות הדעת של הייעוץ המשפטי של הכנסת לאן להעביר אותה.

אחמד טיבי: נדמה לי שבדרך כלל זה הולך לוועדת העבודה – דברים שקשורים בדברים האלה, ולכן מזמן היה צריך להעביר אותה לוועדת העבודה.

אחמד טיבי: אני אקרא כמה שמות מהזיכרון של אלה שהצביעו בעד הצעת החוק, אז: אופיר אקוניס, ציפי חוטובלי,  3 מסיעת "יהדות התורה", 3 מש,ס, 2 מישראל ביתנו – כולכם הצבעתם בעד, וגם ראש הממשלה.

קריאות: - -

אחמד טיבי: ולכן אני מבקש מהוועדה בהליך רגיל, נורמלי, נורמטיבי, לאשר את העברת ההצעה לוועדת העבודה, הרווחה והבריאות.

קריאות: - -

אחמד טיבי: מה אומרת ההצעה?

אחמד טיבי: הצעת החוק מדברת על נציג ערבי, אחד מנציגי העמותות האזרחיות בוועדה לשוויון הזדמנויות.

אחמד טיבי: יש שם מעל 20 חברים, נציגים של ארגונים שונים על פי חלוקה, מפתח וחוק.

אחמד טיבי: שכחו להוסיף נציג ערבי.

אחמד טיבי: באתי וביקשתי, הממשלה הסכימה, תמכה, וזו הסיבה שאני מביא את ההצעה היום כדי להעביר אותה לוועדת העבודה, להמשך חקיקה.

אחמד טיבי: מי שתומך בה – ימשיך לתמוך בה.

אחמד טיבי: מי שמתנגד – שיתנגד בוועדת העבודה, כמקובל.

רוברט אילטוב:             אבל אני מבין שההצבעה היום היא על נושא - -

אחמד טיבי: להעביר לוועדה.

יריב לוין:             אני תכף אסביר.

רוברט אילטוב:             חבר הכנסת טיבי, אתה מסביר את זה כאילו יש התנגדות להצעת החוק.

רוברט אילטוב: יש פה התנגדות, ויכוח על פרוצדורה.

רוברט אילטוב: יכול להיות שאתה לא מסכים לה, אבל עדיין אין פה התנגדות - -אתה בסוף תגרום למצב שיהיו מתנגדים לחוק, וזו הצגה לא נכונה של הדברים.

יריב לוין:             אני עכשיו מבקש להאיר את עיניכם, ואני פונה גם לחבריי מסיעת קדימה, שאני מניח שגם אתם לא הייתם, אולי, מודעים, כאשר תמכתם בהצעה הזו, לכל המשמעות שלה.

יריב לוין: רבותיי, מדובר בהצעת חוק שקובעת מינוי של נציג, לא סתם נציג של המגזר הערבי, אלא כפי שאמר חבר הכנסת טיבי בעצמו במליאה-  נציג של אחד מהארגונים העוסקים בקידום המגזר הערבי, כמו מוסאווה או עדאללה.

יריב לוין: כך הוא אמר במילים אלה במליאה, לפרוטוקול.

יריב לוין: כלומר, מדובר בהוספת נציג של ארגון עדאללה, שיקבל לידיו רשימה - -

דב חנין:             זה נוסח החוק?

דב חנין:  

אחמד טיבי:             זה לא נוסח החוק.

יריב לוין:           ככה אתה הצגת את זה, לא אני - -

אחמד טיבי: אז תתנגד.

קריאות: - -

יריב לוין: אתם רוצים לסתום לי את הפה?

יריב לוין: אני לא מבין.

יריב לוין: אני שמעתי את חבר הכנסת טיבי, לא הפרעתי לו לרגע.

יריב לוין: מדובר בהוספה, שישב נציג של עדאללה שיקבל לידיו - -

אחמד טיבי:             הוא כבר יושב - -

נסים זאב:             אני מבקש לסלק אותו - -

יריב לוין:             אתם רוצים לסתום לי את הפה?

יריב לוין: אני לא מבין.

יריב לוין: מספיק.

יריב לוין:             שיישב בוועדה הזו, יקבל לידיו את כל רשימת המינויים בשירות הציבורי, וברור לכולנו גם מה יקרה אחר כך.

יריב לוין: אין בוועדה הזו נציג למגזר החרדי, אין בוועדה נציג לעולי אתיופיה - -

דב חנין:             מה זה שייך לעניין?

יריב לוין: אל תפריע לי, חבר הכנסת חנין.

יריב לוין: אתה בתורך תדבר.

יריב לוין: אתה לא תקבע עם זה שייך לעניין או לא.

אחמד טיבי: אז תציעו הצעת חוק אחרת.

נסים זאב:             זה מראה מה עומד מאחורי הצעת החוק הזו.

נסים זאב: אתם מביאים מחבלים  - -

יריב לוין:           רבותיי, תנו לי לסיים.

יריב לוין: אין שם נציג של העליה האתיופית, אין נציג של העליה ממדינות חבר העמים לשעבר, רק נציג ערבי.

יריב לוין: אין גם נציג דרוזי.

אחמד טיבי:             אין גם נציג של מחנה יהודה.

אחמד טיבי: מה זה, אתם רוצים - -

יריב לוין:             יש נציג רק למגזר הערבי, של עדאללה.

אחמד טיבי:             כן, מוסאווה, ארגונים אזרחיים.

יריב לוין:             יותר מזה יש כאן גם ניסיון חמור מאד, בעיניי, לבוא ולהפוך את הדרוזים לערבים.

יריב לוין: להגיד שהנציג הערבי מייצג את העדה הדרוזית.

חיים אורון:             זה נאום למליאה, עם כל הכבוד.

יריב לוין:             אתה גם רוצה לסתום לי את הפה?

יריב לוין:             לכן באתי בדברים עם יושב ראש ועדת העבודה, הרווחה והבריאות ואמרתי לו שלפחות לדעתי מדובר בהצעה שהמשמעות שלה חורגת בהרבה מגבולות הנושא, המטריה המצומצמת שהיא לכאורה מתייחסת אליה.

יריב לוין: הוא הסכים אתי והגענו להבנה שאותה אני רוצה להציע לכם, על כך שאנחנו נקים, על מנת שהנושא יידון באמת לעומק ונבחן איזה מגזרים צריכים להיות מיוצגים, ונבחן באמת את מה שנעשה בשירות הציבורי בתחום הזה, על כך שתוקם ועדה משותפת בת 8 חברים, ועדה משותפת לוועדת הכנסת ולוועדת העבודה, הרווחה והבריאות – על דעת יושב ראש ועדת העבודה - -

אחמד טיבי:             מה זה הדבר הזה?

אחמד טיבי: זה חסר תקדים בכנסת.

אחמד טיבי: על הצעת חוק?

יריב לוין:             ואני מציע את ההרכב הבא.י

אחמד טיבי:             לי הוא אמר משהו אחר לפני 5 דקות - -

יריב לוין: - הצעת חוק מטעם ועדת הכנסת.

יריב לוין: אז אל תספר לי סיפורים.

אחמד טיבי: אני רוצה לשמוע חוות דעת משפטית.

יריב לוין:             אני כבר אומר לך שהלשכה המשפטית סבורה שזה צריך להידון בוועדת העבודה, הרווחה והבריאות, אבל זה לא סוד שבוועדה הזו יש סמכות לקבל החלטה לאן לנתב את הדברים, וככה אנחנו עושים הרבה פעמים, לא תמיד על פי המלצות הלשכה המשפטית, ותתקן אותי ארבל אם אני טועה.

יריב לוין: אני רוצה רק לקרוא את שמות החברים כדי שההצעה תהיה בפניכם.

אחמד טיבי:             אתה עושה דבר חסר תקדים.

אחמד טיבי: אתה רוצה לקבור את הצעת החוק?

אחמד טיבי: זה עבר בתמיכת הקואליציה, ואמרתי לך – אופיר אקוניס, ביבי - -

יריב לוין:             אתה לא תקבע מי יהיה בשירות הציבורי.

יריב לוין: לא יעזור לך.

יריב לוין: לא תהיה שם, לא יעזור לך.

נסים זאב:             אני מבקש להצביע נגד בכלל להקים ועדה.

יריב לוין: לא, זה אי אפשר.

יריב לוין: זה לא בסמכות - -

נסים זאב: אסור לתת לו, לאפשר לו - -

יריב לוין:             ההרכב המוצע הוא כדלקמן: מטעם ועדת הכנס – יריב לוין, יושב ראש, אחמד טיבי, מנחם אליעזר מוזס, ואורי אורבך.

יריב לוין: חבר הכנסת מוזס, אחרי שיתמנה היום , בשעה טובה, יוחלף, אני מניח על ידי חבר הכנסת אייכלר או במי שסיעתו תמנה.

יריב לוין: מטעם ועדת העבודה, הרווחה והבריאות: חברי הכנסת אריה ביבי, משה (מוץ) מטלון, אברהם מיכאלי ואריה אלדד.

יריב לוין: זו הצעתי.

יריב לוין: אני פותח את הדיון ומאפשר לכולם לדבר.

שלמה מולה:             הצעה לסדר - אני רוצה לדעת, אדוני היושב ראש, עם מי תיאמת אצלנו בסיעה שאלה השמות?

יריב לוין: לא תיאמתי, ואם תרצו להחליף אני אאשר כל חילוף שתבקשו, אין בעיה.

קריאות: - -

שלמה מולה:             יש לנו 4 נציגים  - -

יריב לוין:             חבר הכנסת מולה, הוועדה היא בדיוק בהרכב שמשקף קואליציה –אופוזיציה ואת ההרכב הסיעתי.

יריב לוין: יש חבר אחד לליכוד כמו שיש חבר אחד ל"קדימה".

קריאות: - -

יריב לוין:            רבותיי, יש 8 חברים, אחד מכל ועדה.

יריב לוין: הקפדתי על כך שיהיה אחד מ "קדימה" ואחד מהליכוד.

יריב לוין: יש אחד מהליכוד, שאני מציע את עצמי, כיושב ראש הוועדה מטעם הוועדה הזו.

יריב לוין: יש חבר "מקדימה" שהוצע על ידי יושב ראש ועדת העבודה, הרווחה והבריאות, והוא חבר הכנסת ביבי.

קריאה: סליחה.

קריאה: מה פתאום?

יריב לוין: אין לי בעיה, אני כבר מודיע לכם - -

שלמה מולה:             מה פתאום?

שלמה מולה: אם קבעת נציג של חבר העבודה והרווחה יהיה נציג של העבודה והרווחה.

שלמה מולה: אם קבעת נציג של הליכוד בכנסת – יהיה גם - -

יריב לוין:             מה פתאום?

יריב לוין: מעולם לא היה ככה.

יריב לוין: עם כל הכבוד, זה לא עובד ככה.

יריב לוין: אני כבר מודיע, חבר הכנסת מולה, שאם תרצו להחליף את הנציג שלכם מטעם ועדת העבודה - -

שלמה מולה: מי נתן לך את ביבי?

קריאות: -

חיים אורון:             - -

נסים זאב:             כשנכנסתי לישיבה פה רציתי לתמוך בחבר הכנסת טיבי, בכל הרצינות.

נסים זאב: אמרתי שאין לי ספק – אני חושב שיש בזה הרבה היגיון, זה קשור לוועדת העבודה והרווחה ואין ספק בכלל – יש קונצנזוס, הא ראיה –  שהוא אומר ש-26 חברים תמכו.

נסים זאב: זאת אומרת, ברעיון עצמו, כולם חושבים שצריך לתת הזדמנויות שוות גם לאוכלוסייה הערבית, ועל כך אין חולקים.

נסים זאב: הלוואי ואני הייתי נלחם למען החרדים כמו שהוא נלחם בעד הערבים.

עמיר פרץ: אתה, במלחמה קטנה משיג יותר.

עמיר פרץ: הוא – במלחמה גדולה משיג פחות.

עמיר פרץ: נסים זאב:     	אדוני הישוב ראש, אחרי שהצעת את הדברים אין לי ספק שזה פופוליזם, כל הצעת החוק הזו.

עמיר פרץ: להביא אדם שהוא נחשב עוין למדינת ישראל ולהכניס אותו ולתת לו סמכויות כאלה - -

אחמד טיבי:             מי מביא אותו?

רחל אדטו:             אבל מה זה רלבנטי?

נסים זאב:             אני חושב שאין מקום לא בעלמא דין ולא בעלמא דאתי בכלל לתת אפשרות והזדמנות כזו לאדם שהוא עוין למדינת ישראל ולהושיב אותו בתוך הוועדה הזו, או שיוביל את הוועדה הזו.

אחמד טיבי:             אבל מה זה קשור לאיזו ועדה להעביר את זה?

נסים זאב: לא, זה קשור.

אחמד טיבי: אתה לא סומך על חיים כץ?

נסים זאב:             לא סומך.

נסים זאב: לא סומך.

נסים זאב: כל מי שקשור אליך אני לא סומך עליו.

אחמד טיבי:             קשור אלי?

נסים זאב:             כתוב – "אוי לרשע ואוי  ואוי לשכנו".

נסים זאב: אתה לא רשע, אבל אני אומר, יש אמרה כזו בחז"ל.

נסים זאב: לכן אני אומר לך, אדוני היושב ראש, הוועדה פה צריכה לקבל החלטה  להחזיר את זה לכנסת ולבטל בכלל את הצעת החוק.

נסים זאב: זו צריכה להיות החלטת ועדת הכנסת.

אחמד טיבי:             או להוציא את זה מהבניין?

נסים זאב:             לבטל בכלל את הצעת החוק.

יריב לוין:             יכול להיות שזו תהיה גם החלטת הוועדה המשותפת.

עמיר פרץ:             אל"ף, אני אינני מבין מדוע מתערבבים להם הסמכויות כאן.

עמיר פרץ: ועדת הכנסת צריכה להחליט היכן מתקיים הדיון.

עמיר פרץ: אין לה סמכות לערער על כך.

עמיר פרץ: יש החלטה של הכנסת.

עמיר פרץ: תרצה מליאת הכנסת, ברוב – יבוא נסים זאב, יחד עם סיעתו, ויוכלו להפיל את ההצעה, בכל עת.

עמיר פרץ: כעת אנחנו דנים מה הפורום הראוי כדי לקיים דיון מהסוג הזה.

עמיר פרץ: אני חושב שכעיקרון, ועדות משותפות זה לא דבר בריא.

עמיר פרץ: זה תקדים שהופך אחר כך לדבר שגובל באנרכיה.

יריב לוין:             זה לא תקדים, זה דבר בשגרה, אתה יודע את זה.

עמיר פרץ: לא בשגרה.

עמיר פרץ: ועדות משותפות לחקיקה הן לא בשגרה.

יריב לוין: בוודאי שכן.

חיים אורון:             כששני יושבי ראש מהקואליציה רבים מי יותר גזען – מקימים ועדה משותפת.

יריב לוין:             אני מודה לך על חלוקת הציונים, חבר הכנסת אורון.

יריב לוין: אני שמח להיות בחברה אחת עם חבר הכנסת חיים כץ ואני עוד יותר שמח שאנחנו מסכימים ופועלים בהבנה ובשיתוף פעולה.

עמיר פרץ:             אני אינני מחלק ציונים לאיש, ואני חושב שבסך הכל, גם אם בוחנים את מספר הוועדות המשותפות, זה עדיין מספר מצומצם, וראוי להמעיט בהן ככל האפשר, כי זה  יוצר אנדרלמוסיה שלמה.

עמיר פרץ: המקרים הידועים של ועדות משותפות זה בדרך כלל שיתוף פעולה של ועדת החוץ והביטחון, ועדת הכספים - בשאלות שהן מהותיות שלא ניתן להביא אותן למליאת הכנסת.

עמיר פרץ: אני מבין שלעתים זה נוח לפתור הרבה מאד שאלות, אבל אני חושב שאין שום סיבה שאתה כיושב ראש ועדת הכנסת לא תשמור על כללים בסיסיים.

עמיר פרץ: אני מבין את העניין שעוד לא התרגלתם שהעבודה היא באופוזיציה.

עמיר פרץ: אני מבין שגם חלק מהחברים שלי עוד לא התרגלו שהם באופוזיציה.

עמיר פרץ: זה בסדר.

קריאות: -

עמיר פרץ: אבל אני לא מבין מדוע בכלל יכול להיות הרכב כזה.

עמיר פרץ: אחת מן השתיים – או שההרכב הוא ענייני לפי כישורים, ואז אני לא יודע – נשלח לוועדת כישורים, או שההרכב הוא לפי נציגים של ועדות.

עמיר פרץ: בסדר.

עמיר פרץ: ואז, כל ועדה תחליט גם לפי חלוקה כלשהי של סיעות, או שההרכב הוא לפי קואליציה- אופוזיציה, ואז תחליט בבקשה כמה יש לקואליציה, כמה יש לאופוזיציה - -

יריב לוין: 5 לקואליציה, 3 לאופוזיציה.

עמיר פרץ: מאה אחוז.

עמיר פרץ: אני מאד מבקש שלא אתם תחליטו מי יהיה באופוזיציה, כי למפלגת העבודה יש חבר גם בוועדת העבודה, גם בוועדת הכנסת.

עמיר פרץ: ומשום מה, אני מבין שזה הרגל, עד עכשיו זה לא הפריע לאף אחד.

עמיר פרץ: אני עומד על כך – זה בכלל לא עלה על דעתי שיהיו סיעות שהן הרבה יותר קטנות מאתנו שיקבלו נציגות ומפלגת העבודה לא תיוצג.

יריב לוין: אז אני אענה לך.

יריב לוין: אילו היינו בונים את הייצוג רק על פי מפתח גודל סיעות, רוב הסיעות הקטנות לא מצליחות לקבל ייצוג כמעט באף ועדה ובשום מקום, משום שאז "קדימה" והליכוד באופן טבעי – ואכן "ישראל ביתנו" וש"ס היו מקבלות את החלק הארי.

יריב לוין: לכן,  בדרך כלל החלוקה היא של קואליציה – אופוזיציה, היא נעשית שווה בשווה בין שתי הוועדות והיא נעשית תוך ניסיון לתת, באמת, איזשהו ייצוג שהוא בחתך רחב.

יריב לוין: למשל, אני סברתי שבוועדה כזו, למרות שסיעת העבודה גדולה פי שתיים מסיעת רע"מ-תע"ל היה ראוי שחבר הכנסת טיבי ישב מטעם ועדת הכנסת כחבר בה, ולכן כך עשיתי, שהרי ברור שאם ישנם 8 חברים אז 8 מנדטים של "העבודה" אינם מגיעים כדי 1 חלקי 8 מהכנסת.

עמיר פרץ:             סליחה, תגדיל את זה ל-11.

עמיר פרץ: תגדיל את זה באופן יחסי.

עמיר פרץ: אין לך שום סמכות - -

יריב לוין:             יש לי בהחלט סמכות, כך נעשה תמיד.

יריב לוין: סיעה של 8 מנדטים אינה יכולה תמיד להיות מיוצגת תמיד בכל ועדה משותפת.

יריב לוין: זה המצב.

עמיר פרץ:             עם כל הכבוד הראוי, אתה רשאי להביא לקואליציה ולהחליט שאתה מתחזק את הקואליציה באמצעות זה שאתה נותן לנציג סיעה קטנה באופוזיציה להיות נציג, זה בסדר.

עמיר פרץ: יכול להיות שאנחנו כאופוזיציה נחליט שרע"מ-תע"ל  - -

יריב לוין:             אני אסכים.

יריב לוין: אין לי בעיה.

עמיר פרץ:             אתה לא רוצה חלוקה שגם הקטנות יהיו?

עמיר פרץ: אין בעיה, אני בעד.

עמיר פרץ: תשמור על היחס, תגדיל ל- 11 חברים ויישמר היחס.

עמיר פרץ: זה יקל עליך.

יריב לוין:             אתה רב ניסיון ממני ויודע שהדברים לא נעשים בצורה הזו.

יריב לוין: הוועדות הן בין 8 ל-10, לפעמים אפילו רק 6.

עמיר פרץ: אני מציע לך להגדיל את הוועדה - -

יריב לוין: אם הצעתי לא תאושר, אני אביא את הצעתך שתוקם ועדה גדולה יותר, בסדר.

עמיר פרץ:             אלה כללים שאתה חורג מהם.

עמיר פרץ: עם כל הכבוד הראוי, יש לך סמכות להעביר החלטות מהותיות.

עמיר פרץ: אבל גם יושב ראש כנסת לא יכול לנצל את הרוב שיש לו בוועדה כדי לכפות הרכבים.

עמיר פרץ: בהיגיון - -

יריב לוין:             יש הגיון, הוא ברור, הסברתי.

יריב לוין: ההיגיון הוא ברור, והוא נעשה כך לאורך כל הדרך, כל השנים, בוודאי בתחילת הקדנציה הזו.

עמיר פרץ:             אל תחליט מי יהיה באופוזיציה - -שהנהלת האופוזיציה תחליט, לא אתה.

יריב לוין:             אני כבר מודיע לך שאם תבקש שחבר מהעבודה יחליף את חבר הכנסת טיבי על דעתו - -

עמיר פרץ:             אני לא אומר לך את מי, אולי אנחנו נגיע להסכמה,  עם קדימה?

יריב לוין: אני לא מתערב לך בשום דבר.

עמיר פרץ: אז תחליט – אופוזיציה - - תן זמן –

יריב לוין: אני לא מחליט כך, כי לא כך קובעים.

יריב לוין: הרכב הוועדות נקבע באופן אישי על פי חלוקה שהיא אופוזיציה-קואליציה, שמתחשבת בכל המרכיבים שאמרתי.

עמיר פרץ: - - ?

יריב לוין:             כן.

יריב לוין: התשובה היא כן, כמו שאמרתי.

עמיר פרץ:             באמת?

יריב לוין:             כך נעשה מאז ומעולם, כך נעשה תמיד.

עמיר פרץ: - -

יריב לוין: רבותיי, אף פעם לא.

יריב לוין: אני רק אמרתי כאן שלפחות כמו שהדברים תלויים בי, בוועדת הכנסת – הם לא תלויים בי במה שקשור לנציגי ועדת העבודה והרווחה, שם קובע חבר הכנסת כץ.

יריב לוין: אני הודעתי שאם תבוא, למשל – סיעת רע"מ-תע"ל, לו היה לה כאן שני נציגים והם היו אומרים: אנחנו מבקשים במקום חבר הכנסת טיבי מישהו אחר – אני אסכים.

יריב לוין: זה במסגרת סמכותי.

שלמה מולה:             אני רוצה להגיד משהו.

עמיר פרץ:             אבקש התייעצות סיעתית.

יריב לוין: אני אאפשר.

שלמה מולה:             האמת היא שאתם מדרדרים את הכנסת הזו פשוט למחוזות שכמעט בלתי אפשרי לחיות יחד.

שלמה מולה: אתם כנראה לא מבינים את שכרון הכוח שלכם, איך שאתם מפעילים את הכוח הזה בצורה בלתי נסבלת.

שלמה מולה: אני אומר לך, יריב.

שלמה מולה: תשתמשו בכוח העודף שלכם בצורה נאותה.

שלמה מולה: אני אינני מכיר את החוק.

שלמה מולה: אבל, אם אין לכם אינטגריטי ואתם לא סומכים על חיים כץ, חבר הסיעה שלכם – יש לכם שם גם רוב להעביר כל החלטה שאתם רוצים, וכל מה שאתם רוצים זה לקבוע מראש את תוצאות ההצבעה  -  -

יריב לוין:             לא.

שלמה מולה:             אני אומר לך – זה משאיר טעם רע מאד.

שלמה מולה: אני אומר לך.

שלמה מולה: אן כאן שום צורך בהקמת ועדה משותפת.

יריב לוין:             אתה לא חושב שהסוגיה הזו היא סוגיה כבדת משקל שמחייבת דיון מעמיק?

יריב לוין: אתה לא חושב, חבר הכנסת מולה?

יריב לוין: כנציג של ציבור העולים.

יריב לוין: איזה ציבור אתה מייצג?

שלמה מולה:            מה זה קשור איזה ציבור אני מייצג?

שלמה מולה: אתה לא שמעת את עמדתי מה אני חושב בדיוק בתוך נבכי החוק.

שלמה מולה: לא שמעת ממני.

שלמה מולה: אני מדבר עכשיו על הנראות של התהליך שבו אתם מביאים את הנושאים להצבעה.

שלמה מולה: אפילו לא טרחת לשאול – מה דעתנו על ועדה משותפת.

שלמה מולה: אנחנו סיעה גדולה כאן, בכנסת.

שלמה מולה: לא שאלת אותנו מה אנחנו אומרים, מה דעתנו.

יריב לוין:             בשביל זה יש דיון.

יריב לוין: אני לא חייב לשאול אותך.

יריב לוין: אני מביא הצעה.

יריב לוין: אתה יכול להביא הצעה, ומצביעים אחרי דיון.

יריב לוין: אין הליך שאני שואל אתכם לפני שאני מביא דברים לדיון כאן.

שלמה מולה: כשאתה באמת רוצה להביא נושאים בכל זאת, אתה עושה את זה יפה מאד.

שלמה מולה: כשאתה לא רוצה -  אתה לא שומע.

יריב לוין:             אני לא חייב לקבל אישור מסיעת קדימה כדי להביא הצעות לדיון כאן.

שלמה מולה:             אני בא ואומר על עניינים טכניים.

שלמה מולה: לא אומר שאנחנו נחליט על התוצאה הסופית של אותו עניין, אבל גם דברים כאן - ישבתי אתך בהרבה מאד נושאים כאן, בשינוי תקנון וכו', באת, הבאת בהסכמות - -

יריב לוין:             כשאי אפשר לעשות את הדברים בלי הסכמה.

יריב לוין: פה זה לא אותו הדבר.

שלמה מולה:             התחרות בין הליכוד לישראל ביתנו מוציאה אתכם מדעתכם.

רוברט אילטוב:             סליחה, אנחנו בכלל לא במשחק הזה.

שלמה מולה:             אני אומר לך - אם יש לך את הייעוץ המשפטי,את ההחלטה, אתם באים ואומרים  - צריך להיות באמת דבר מאד מיוחד שבו יש שיקולים כבדי משקל כדי לא לקבל את החלטת הוועדה.

שלמה מולה: לכן אני חושב, אם אתם חושדים בחיים כץ, ואני ב-99.9 אחוז מסכים שהוא ילך אתך – לכן, מה החשש?

שלמה מולה: אתה יותר אפיפיור מחיים כץ?

שלמה מולה: יותר טוב ממנו?

יריב לוין:             אני חושב שהסוגיה הזו היא עקרונית, יש לה השלכות הרבה יותר רחבות, כולל על מפת המינויים – ודרך העבודה בכל מה שקשור למינויים בתוך הכנסת.

אחמד טיבי:             מה זה קשור בוועדת הכנסת?

יריב לוין:             וזה קשור גם לדרך העבודה ומינויים בתוך הכנסת.

יריב לוין: ולכן אני חושב ולשמחתי הרבה על דעתו ובהסכמתו המלאה של חבר הכנסת חיים כץ - -

אחמד טיבי: לא זה מה שהוא הודיע לי .

אחמד טיבי: לפני 10 דקות הוא אמר לי – תגיד בשמי שאני רוצה שזה יעבור לוועדת העבודה.

אחמד טיבי: תקרא לו.

יריב לוין:             אני בטוח.

יריב לוין: לכן הוא נתן לי את ההסכמה שלו?

שלמה מולה:             אני הייתי עד לשיחה הזו.

אחמד טיבי:             הנה, תשאל את מולה.

קריאות:             - - -

דב חנין:                          אני רואה את הגיוס שיש פה מספסלי הקואליציה ואני מוטרד מכך שהדיון בנושא הזה לא יהי הדיון ענייני אבל אני רוצה, אדוני היושב ראש, לנסות לפנות דווקא אליך.

דב חנין: אני יודע שלא פשוט לשכנע אותך בדברים שאתה לא מסכים להם, אבל נדמה לי שזו גם ההזדמנות שראוי להשתכנע בה.

דב חנין: אני רוצה לחלק את הטיעונים שלי לשלושה מישורים.

דב חנין: קודם כל – תפקידה של ועדת הכנסת.

דב חנין: ועדת הכנסת היא גורם מאד חשוב בחיי הכנסת?

דב חנין: במובנים רבים זה שוטר התנועה של הכנסת שמנווט דברים – ימינה, שמאלה, צפונה, דרומה, ובמצבים מסוימים ברור שוועדת הכנסת פועלת גם כגורם פוליטי, אנחנו לא תמימים.

דב חנין: פועלת גם כגורם פוליטי.

רוברט אילטוב:             בעיקר.

רוברט אילטוב: הכנסת היא גורם פוליטי.

רוברט אילטוב: אנחנו נבחרנו פה כאנשים פוליטיים, אין פה משחק אחר.

רוברט אילטוב: אתם כל הזמן מנסים להסית את הזה לכיוון אחר.

רוברט אילטוב: מה שמתאים לשמאל, זה ענייני.

רוברט אילטוב: מה שלא – לא ענייני.

עמיר פרץ:             תן לי לומר לך מילה אחת כאחד מוותיקי הכנסת – זכותכם, במהות, לגייס כל רוב בכל שיטה.

עמיר פרץ: בטכניקה- תפקיד היושב ראש לשמור שהצדדים הטכניים יתנהלו בצורה הוגנת.

עמיר פרץ: בכל מקרה יש לך רוב בסוף.

עמיר פרץ: זה הכל, זה ההבדל.

דב חנין:             ועדת הכנסת היא בוודאי גוף פוליטי, היא גוף פוליטי, צריך לומר אבל, חבר הכנסת אילטוב, היא גם גוף דמוקרטי, וגוף דמוקרטי מתבטא בשתי תכונות –  יש בו שלטון רוב ויש בו זכויות מיעוט.

דב חנין: כאשר אין שלטון רוב אין דמוקרטיה, אבל גם כאשר אין זכויות מיעוט אין דמוקרטיה.

דב חנין: כאשר הרוב דורס את המיעוט וקובע כללים חדשים של התנהלות, בפועל אין דמוקרטיה.

דב חנין: לכן, ועדת הכנסת אסור לה להיות רק גורם פוליטי.

דב חנין: היא צריכה להיות גם גורם דמוקרטי, ואדוני היושב ראש, אני חושב שמה שאתה מציע הפעם זו פגיעה מאד קשה בזכותו של המיעוט.

דב חנין: אני אנסה לשכנע ולהסביר למה אני מתכוון.

דב חנין: אנחנו מדברים על הצעת חוק שאומרת כך: אני רוצה שתשמעו, חברים, דווקא חברי הקואליציה.

דב חנין: מה שמוצע זה שיתווסף לוועדה המייעצת, אני מצטט ממה שכתוב בהצעת החוק: "יתווסף לוועדה המייעצת נציג האוכלוסייה הערבית העוסק בקידום הזכויות של החברה הערבית, לדעת השר הנוגע בדבר".

אחמד טיבי:             השר קובע מי.

אחמד טיבי: לא אני.

דב חנין:             הוא קובע פעמיים.

דב חנין: קודם כל בסעיף עצמו יש ניסוח מאד מרחיק לכת שחבר הכנסת טיבי ניסח -  "עוסק בקידום האוכלוסייה הערבית לדעת השר".

דב חנין: הדבר השני – הרי ממילא, מי ממנה לוועדה המייעצת?

דב חנין: מי שממנה זה שר התמ"ת.

דב חנין: עכשיו אני מבין, הרי כולנו יודעים שסיעת עצמאות זה חבורה של 5 אופורטוניסטים שחיפשו לעצמם סידור עבודה.

יריב לוין:             אדוני, הם אל נמצאים כאן, אז זה לא מכובד , מה גם שחוק עושים לא למצב הנוכחי - - ההנחה היא שחוק אתה עושה – היום זה הם ומחר זה מישהו אחר.

דב חנין:             נכון.

דב חנין: לכן, כיוון שהם לא נמצאים כאן מאד מיתנתי את מה שרציתי להגיד, ואמרתי רק – חבורת אופורטוניסטים שחיפשו לעצמם סידור עבודה.

דב חנין: יש לי דברים הרבה יותר קשים להגיד להם, אבל זה – כשהם יהיו.

דב חנין: זכותכם המלאה להביע אי אמון בשר התמ"ת שלום שמחון - -

יריב לוין:             זה לא קשור לשר התמ"ת, באמת - -

דב חנין: ברור, ברור לגמרי שאתם לא סומכים על שר התמ"ת.

עמיר פרץ:             לפני ההצבעה אנחנו מבקשים התייעצות סיעתית.

דב חנין:             זכותכם המלאה לא לתת אימון בשר שלום שמחון כי גם אני לא נותן בו אימון.

דב חנין: אף בן אדם לא ייתן אימון במישהו שלמען סידור עבודה מוצא לעצמו כזה מהלך.

דב חנין: בסדר, זו זכותכם, אבל חבר הכנסת לוין – אתה אמרת, ובצדק, שאנחנו לא יכולים לתפור את החוקים שלנו לפי אישיותו הפוליטית הבעייתית של חבר סיעת העצמאות.

יריב לוין:             נו, באמת, מספיק.

יריב לוין: אני כל פעם צריך להגן על כבוד מינימאלי.

יריב לוין: דבר כשהוא יוכל לענות לך.

יריב לוין: הוא לא פה.

יריב לוין: מה זה נותן חלוקת הציונים הזו?

יריב לוין: מי קבע שאישיותו בעייתית?

יריב לוין: באמת, איזה מין התבטאות זו?

דב חנין: אני מדבר בכבוד מינימאלי.

שלמה מולה:             דע לך שאתה כאן עושה טעות.

יריב לוין:             אני עושה טעות?

דב חנין:             זכותך, חבר הכנסת לוין גם לא רק להביע אי אמון בשר שמחון אלא גם בחבר סיעתך, חבר הכנסת כץ, שהוא יושב ראש ועדת העבודה והרווחה.

דב חנין: זכותך להביע בו אי אימון.

דב חנין: זכותך לחשוב שאולי הוא לא יהיה מספיק לוחמני להגנת הדברים שאתה מאמין בהם.

דב חנין: אבל לא חבר הכנסת כץ ולא חבר הכנסת שמחון מצדיקים כיפוף כללי העבודה של הכנסת ולא זה ולא זה מצדיקים שבגלל אי האמון בהם אנחנו נייצר נורמות חדשות לגמרי בכנסת.

דב חנין: למה אני מתכוון, אדוני היושב ראש?

יריב לוין: תקצר בבקשה, אי אפשר שזה יהיה כל פעם נאום של שעה.

דב חנין:             זה לא כל פעם.

דב חנין: אפשר לחשוב שכל פעם אנחנו עושים מהלכים מרחיקי לכת.

דב חנין: אני דיברתי במצטבר 3 וחצי דקות אם הרבה הפרעות באמצע.

דב חנין:             למה אני מתכוון?

דב חנין: אנחנו עושים פה מהלך שהוא בעייתי בשני מישורים.

דב חנין: פעם ראשונה מוקמת פה ועדה משותפת לחוק נקודתי, פשוט, קצר, שאם אתם מתנגדים לו  אתם יכולים להפיל אותו בוועדה, מה הבעיה?

דב חנין: ועדת העבודה והרווחה הרכבה ידוע, יש לכם רוב – תפילו אותו בוועדה.

דב חנין: למה לשבור את כל כללי העבודה של הכנסת?

דב חנין:             פעם שניה – שאתה, לצערי, אדוני היושב ראש, מפר את כללי הכנסת, כללי העבודה של הכנסת, ואני אומר את זה בצער - קשור להרכב הוועדה המשותפת עצמה.

דב חנין: בוועדה המשותפת, אם אני קורא נכון את סעיף 97כג', בראשה של הוועדה המשותפת יעמוד חבר כנסת מאותה ועדה שהעניין נוגע לה יותר מבחינת תפקידיה.

דב חנין: למה העניין  הזה בכלל נוגע לוועדת הכנסת, כי הוא הגיע במקרה לוועדת הכנסת לצורך חלוקה בין ועדות?

יריב לוין:             הוא נוגע כי יש לו השלכה גם על הלכי המינויים בתוך הכנסת.

אחמד טיבי:             אין קשר.

אחמד טיבי: אין קשר.

אחמד טיבי: החוק לא חלק על הכנסת, מה קרה לך?

יריב לוין:             חבר הכנסת טיבי, לחוק הזה יש משמעויות אדירות, הרבה מעבר ל - -

אחמד טיבי: לא קשור לוועדת הכנסת.

אחמד טיבי: קשור לוועדת העבודה, אדוני.

אחמד טיבי: היו"ר יריב לוין     	כפי שאתה יודע מצוין, לחוק הזה  - -

דב חנין:             חבר הכנסת לוין, החוק הזה לא קשור לכנסת, הוא קשור, קודם כל לוועדת העבודה והרווחה.

דב חנין: ואם אתה תאמר שלדעתך החוק קשור לכנסת אני אומר לך שוב בצער שאתה מכופף- -

יריב לוין:             אמרתי שבמקרה הזה – לא פחות.

דב חנין: התקנות קובע – יותר.

יריב לוין: אמרתי שבמקרה הזה הוא לא פחות - -

דב חנין: אתה מסכים אתי שזה נוגע יותר לוועדת העבודה והרווחה?

יריב לוין: התשובה – לא.

דב חנין:             אתה חושב ששניהם שווים?

יריב לוין: אני חושב ששניהם לפחות שווים.

דב חנין: אז צריכה לקבוע חוות הדעת של הייעוץ המשפטי.

יריב לוין:             זו כבר מסקנה שאין לה שום בסיס.

יריב לוין: אני רק אזכיר לך דבר אחד, שאנחנו יצרנו כאן, בוועדה הזו, ועדה משותפת בראשותך, שאליה העברנו שורה של נושאים ויצרנו את הוועדה במיוחד משום שאתה מטפל בנושאים האלה ורצינו לאפשר לך לקדם את הטיפול הנקודתי, לבקשתך.

יריב לוין: אז לא שמעתי את כל הנאומים האלה, שלא - - , ולא עושים - -

קריאות: --

רחל אדטו:             בטיפול שוטף, לא בהצעות חוק.

דב חנין:             אתה נותן דוגמה מצוינת – ועדות משותפות יש להן מקום.

דב חנין: אף אחד לא מתנגד לוועדות משותפות.

יריב לוין: שמעתי קודם דעה אחרת.

דב חנין:             אני מצטט את עצמי, לא מצטט אחרים.

דב חנין: אני אומר שלוועדות משותפות יש מקום ויש להן תפקיד,  יש להן תרומה, אם זה נדרש עניינית.

דב חנין: לחוק הזה צריך להקים ועדה משותפת?

דב חנין:             אני רוצה לסכם ולומר שהדבר שהכי מצער אותי זה לראות דווקא אותך, שאני מכיר אותך כמשפטן, שיש לנו חילוקי דעות קשים, אבל אני מכיר אותך כמשפטן בעל השקפת עולם לא רק פוליטית אלא גם משפטית, שהיא מסודרת.

דב חנין: אני יכול לחלוק עליה.

דב חנין: אני חושב שמה שקורה כאן באמת מראה לאן הממשלה הזו מתגלגלת אם אפילו אדם כמוך שהוא מחויב לנורמות משפטיות ולהתייחסות משפטית, מגיע למקום כזה.

יריב לוין:             תודה.

יריב לוין: אני כמובן פועל רק במסגרת סמכויותיי, על פי מה שנהגנו לעשות בעבר, ובהיצמדות לכל ההחלטות שהתקבלו גם כאן.

רחל אדטו:             אני בשבוע הבא כבר שנתיים כאן וכל פעם אני נדהמת מחדש איך מכופפים את החוקים לדברים שהם גחמות של רגע.

רחל אדטו: אני לא מבינה ולו לשניה אחת כיצד יכול להיות שאתם עוקפים בדרך כוחנית את החוק עצמו.

רחל אדטו: אם הממשלה תמכה בחוק, היתה תמיכה בחוק, לא מוצא חן עכשיו החוק?

רחל אדטו: מישהו חושב שהממשלה לא הצביעה נכון?

רחל אדטו: מה נעשה?

רחל אדטו: נעקוף את הוועדה, נעקוף את הדרך, נעביר לוועדה חדשה שמלכתחילה ברור שברוב האנשים שבה היא תפיל את החוק הזה.

יריב לוין:             אני מודה בזה – היא תדאג לעולים החדשים, היא תדאג לציבור החרדי, נכון.

רחל אדטו:             אני לא רוצה את עדאללה בפנים.

רחל אדטו: קדימה לא רוצים את עדאללה בפנים.

רחל אדטו: יש לה דרך להלחם בזה - -

אחמד טיבי:             אל תמנו אותו.

אחמד טיבי: הממשלה ממנה.

קריאות: - -

רחל אדטו:             אם הפחד הוא שלא רוצים לראות את עדאללה בפנים – גם קדימה לא רוצים אותו בפנים.

רחל אדטו: ולכן אני לא רואה – חיים כץ הצליח להעביר בוועדה שלו רפורמות כנגד הממשלה, רפורמות עם הממשלה.

רחל אדטו: הוא הצליח להוציא את ויסקונסין, בניגוד לעמדת הממשלה.

רחל אדטו: מה אתה חושב, שחיים כץ לא יכול להתמודד עם חוק?

רחל אדטו: למה, חיים כץ רוצה את הדברים האלה?

יריב לוין: את סומכת על חבר הכנסת כץ?

רחל אדטו: ודאי שאני סומכת עליו.

יריב לוין:             אז תסמכי עליו שאם הוא הגיע אתי לסיכום הזה, על דעתו, הוא יודע מה הוא עושה.

יריב לוין: תסמכי עליו כל הזמן לא רק כשזה נוח.

רחל אדטו:             לכן, הקמת ועדה משותפת בדרך לעקוף חוק ולקבור אותו היא דרך שהיא לא חוקית, לא חוקתית.

רחל אדטו: היום זה החוק הזה, מחר זה חוק שלנו.

רחל אדטו: מרגע שפרצנו את הדבר, כל סיעה שהחוק שלה יעבור במקרה בתמיכת הממשלה ופתאום מישהו יעשה חשיבה מחודשת, פתאום החוק הזה יגיע לכאן ואתם תקברו אותו בדרך שקברתם.

רחל אדטו: זו הקריאה הכי אנטי דמוקרטית שיכולה להיות עכשיו.

רחל אדטו: איזה לקח אנחנו לומדים מהדברים האלה?

רחל אדטו: ולכן אנחנו נגד, ואנחנו בעד להעביר את זה לוועדת העבודה, ולדון בכל הכוח, ואם תרצו להפיל את זה בוועדת העבודה – אתם יודעים את הדרך להפיל את זה, כמו שהפלתם הרבה דברים אחרים בוועדה.

יריב לוין:             ביקש חבר הכנסת פרץ שכבר איננו כאן התייעצות סיעתית, אבל אני אאפשר לחבר הכנסת בן סימון.

דניאל בן-סימון:             אני  - -

יריב לוין:             אני קובע שתי דקות להתייעצות סיעתית, לאחר מכן נעבור להצבעה.

יריב לוין: לפני כן – אנחנו לא נפרדים מחבר הכנסת מוזס, אלא שהיום בשעה 13:30 נהיה במליאה ונברך אותו עם מינויו המכבד את כולנו, כסגן שר החינוך, ואני בטוח שגם כך הוא לא ישכח אותנו ויהיה לנו לפה ולעזר בוועדת החינוך.

מנחם אליעזר מוזס:                          אני מודה ליושב ראש על השנתיים המעניינות והמאתגרות בוועדה הזו, בראשיתן – עם זאב אלקין ואחר כך עם יריב לוין.

מנחם אליעזר מוזס: אני מאחל לכולם הצלחה, ונתראה, אולי אגיע לכאן כסגן שר החינוך.

יריב לוין:             משפט אחרון ונעבור להצבעה.

אחמד טיבי:             רבותיי, הצעת החוק ברורה.

אחמד טיבי: הנוסח שלה ברור וחד כתער.

אחמד טיבי: הוא משאיר בידי הממשלה,  שרי הממשלה, השר הממונה, את הסמכות להחליט  את מי למנות.

אחמד טיבי: היום, המצב הקיים, נמצא שם נציג מוסאווה, במינוי על ידי הממשלה.

אחמד טיבי: לא ארגון אחר.

אחמד טיבי: והדברים מתנהלים בצורה המקצועית ביותר.

יריב לוין: זו הרצאה מיותרת.

אחמד טיבי:             אני רוצה לעגן את המצב הקיים היום.

יריב לוין: שיבוא גם הנציג של עדאללה.

אחמד טיבי: נכון.

אחמד טיבי: אתה יכול להתנגד באמצעות השר, שיש לו הסמכות.

אחמד טיבי: אתה חושב שממשלת ישראל תמנה את עדאללה?

יריב לוין:             אני חושש, כן.

אחמד טיבי: אתה אומר שאני רוצה.

אחמד טיבי: הממשלה – הממשלה שלך - -

יריב לוין: אתה הודעת מעל לדוכן.

אחמד טיבי:             כל מה שאני מודיע מעל לדוכן הממשלה תעשה?

יריב לוין: אני אפילו שמעתי מה אמרת בערבית.

יריב לוין: הבטחת לאנשי עדאללה.

אחמד טיבי:             ולכן, מה שאמר חבר הכנסת מולה הוא בדיוק הנכון.

אחמד טיבי: יש כאן תחרות בין הליכוד וישראל ביתנו.

אחמד טיבי: במקרה זה התחרות היא מי מתנפל על טיבי יותר, מי מתנפל על הערבים.

רוברט אילטוב:     	חבר הכנסת טיבי, אנחנו לא פה בכלל.

אחמד טיבי:             אתה צודק, אתה כבר ניצחת.

אחמד טיבי: עכשיו הם בקרב מאסף.

אחמד טיבי: אתה צודק, אתם ניצחתם.

אחמד טיבי: הם בקרב מאסף מי פנאט יותר, מי עושה פלסתר מעבודת הכנסת.

אחמד טיבי: גם כשאנחנו לא מסכימים – יש צורה, יש סגנון, יש מסורת של עבודה בכנסת.

אחמד טיבי: אני ותיק ממך בכנסת.

אחמד טיבי: רוב ההצעות שלי לא התקבלו, מאז שאני בכנסת.

אחמד טיבי: אבל היתה צורה, היה סגנון.

אחמד טיבי: היה תקנון.

אחמד טיבי: אפשר באמצעות הסמכות שלך - -

יריב לוין:             בדיוק לפי התקנון - -נכון?

אחמד טיבי:             ההצעה הזו, אם תרשה ליועצת המשפטית לומר את דבריה - -

יריב לוין:             אני ארשה לה.

אחמד טיבי:             אתם לא נותנים אימון בחיים כץ לעשות את מה שאתם רוצים, בקואליציה?

אחמד טיבי: אני מבקש להעביר את זה לוועדת העבודה, כמקובל.

יריב לוין:             היועצת המשפטית תאיר את עינינו.

אחמד טיבי:             בנושא הערבים כולם מאוחדים.

אחמד טיבי: בנושא הערבים, מיעוט, זכויות, חובות, כולם מאוחדים.

אחמד טיבי: הם יתחרו מי יפגע בחוק.

יריב לוין: היועצת המשפטית – ביקשו פה התייחסות משפטית קצרה האם ממנים ועדות משותפות, האם - -

אחמד טיבי: חוות דעת.

אחמד טיבי: זה כל מה שאני מבקש.

ארבל אסטרחן:             אני אזכיר מה שאמרתי פה כבר כמה פעמים – בעינינו, העברת הצעת חוק לוועדה שאינה הוועדה המתאימה, הנכונה לפי התקנון והתקדימים – הדבר לא מהווה פגם בהליך החקיקה.

ארבל אסטרחן: ככל שאנחנו נשאלים אנחנו מציעים מה הוועדה המתאימה לפי התקנון והתקדימים.

ארבל אסטרחן: אנחנו עושים ככה באופן שוטף לגבי הצעות חוק במליאה וגם כאן.

ארבל אסטרחן: במקרה הזה, כאשר מדובר בהרכב הוועדה המייעצת לנציבות שוויון הזדמנויות בעבודה, מדובר בהצעה שמתאימה באופן מובהק לוועדת העבודה והרווחה.

ארבל אסטרחן: לגבי ועדה משותפת – זה דבר שנעשה פה לא מעט.

ארבל אסטרחן: מעבירים הצעת חוק לוועדה משותפת שמורכבת משתי ועדות במספר שווה, לפי התקנון.

ארבל אסטרחן: בדרך כלל הדבר הזה נועד למקרה שבו הצעת חוק מתאימה לשתי ועדות או שהנושאים בה קשורים לשתי ועדות.

ארבל אסטרחן: כך נעשה הדבר בדרך כלל.

ארבל אסטרחן: זה לא המקרה, אבל כמו שאמרתי – אם הוועדה סוברת שזה מה שהיא רוצה לעשות, אנחנו לא רואים כאן פגם בתהליך.

יריב לוין: מאה אחוז.

יריב לוין: תודה רבה.

יריב לוין: רבותיי, אני עובר להצבעה.

יריב לוין: אני מעמיד להצבעה את הצעתי להקים ועדה משותפת בהרכב כפי שהקראתי קודם, לוועדת הכנסת ולוועדת העבודה והרווחה.

קריאות: - -

יריב לוין: אנחנו בהצבעה.

יריב לוין: בהצבעה לא מפריעים.

יריב לוין: יריב לוין - בעד זאב אלקין – בעד אופיר אקוניס- בעד אורי אורבך – בעד שלמה מולה – נגד במקום רוחמה אברהם בלילא – רוברט טבייב – נגד רחל אדטו – נגד

רחל אדטו:             אני רוצה לשאול אותך - -אני חברה בוועדת העבודה והרווחה - -

יריב לוין:             הנציג של קדימה מטעם ועדת העבודה והרווחה, לא אני קבעתי אותו – תשוחחי עם חבר הכנסת חיים כץ.

יריב לוין: אם הוא יבקש שאת תתמני במקום חבר הכנסת ביבי כי הוא לא מספיק טוב בעיניכם  - -תודיעו לחיים כץ, הוא יודע לי, נשנה.

יריב לוין: חיים אורון – נגד רחל אדטו – נגד במקום חבר הכנסת דוד רותם, חברת הכנסת ליה  שמטוב – בעד רוברט אילטוב – בעד דניאל בן סימון  -נגד עינת וילף – לא נוכחת אברהם מיכאלי-  בעד נסים זאב - בעד אליעזר מוזס – בעד אחמד טיבי – נגד ציון פיניאן – בעד         10 בעד, 6 נגד, אין נמנעים, אני קובע שההצעה להקים ועדה משותפת בהרכב כפי שקראתי התקבלה.

אחמד טיבי:             רביזיה.

שלמה מולה:             אני אבקש רביזיה.

יריב לוין:             אין בעיה.

יריב לוין: רביזיה תידון במועד מאוחר יותר.

יריב לוין:             אני מודה לכם, הישיבה נעולה.